કર્ણાટક સરકાર માટે સૌથી વધુ જોખમ એ પણ છે કે કોંગ્રેસના મોટા ભાગના નારાજ નેતાઓ સરકારને ઊથલાવવા માટે ભાજપનો સંપર્ક કરી રહ્યા છે. કર્ણાટકના પૂર્વ મુખ્યપ્રધાન અને જનતાદળ (એસ)-કોંગ્રેસ સમન્વય સમિતિના અધ્યક્ષ સિદ્ધારમૈયા હાલ હિમાચલની ધર્મશાળામાં નેચરોપથી લઇ રહ્યા છે. તેમનું કહેવું છે કે તેઓ રિટ્રિટ દરમિયાન ફોન કોલ્સ પણ સ્વીકારતા નથી, જોકે તેમના વિશ્વસનીય એસ. ટી. સોમશેખર, બી. સુરેશ અને એન. મુનીરત્ન સાથે સતત વાતચીત ચાલુ છે.